Obama odlikovao Gejtsa
Predsjednik Barak Obama uručio je sekretaru za odbranu Robertu Gejtsu, koji danas odlazi u penziju, Predsedničku medalju slobode
Predsednik Obama je uručio Gejtsu medalju na današnjoj svečanosti ispred Sekretarijata za odbranu, poslednjeg radnog dana šefa odbrane. Gejts je bio na čelu Pentagona od 2006. Obama je rekao da je on jedan od najboljih sekretara za odbranu u istoriji Sjedinjenih Država. “ Gejts je jedini sekretar za odbranu u istoriji Sjedinjenih Država od koga je bilo traženo da ostane na položaju tokom političke tranzicije posle predsedničkih izbora na kojima je jedna partija izgubila kontrolu nad Belom kućom. Gejts je izjavio da nije očekivao da će dobiti Medalju slobode. Zahvalio se predsedniku indirektnim pominjanjem ovogodišnje tajne operacije u kojoj su američki komandosi ubili vođu Al-kaide Osamu bin Ladena. Dosadašnji direktor Centralne obaveštajne agencije, Leon Paneta, prelazi u Pentagon na položaj sekretara za odbranu. Gejts odlazi u trenutku kada se Sjedinjene Države spremaju da smanje obim snaga u Avganistanu – deset hiljada vojnika se vraća kući ove godine, a još 23 hiljade do septembra 2012.